MBUNGE maalum Bi Sabina Chege ameteta kwamba bunge la kitaifa lina wezi ambao walimwibia simu. Alisema kwamba kisa hicho kilimtendekea Juni 8, 2023 wakati alijipata katika vuta ni kuvute na baadhi ya wabunge wa Azimio la Umoja. “Ni suala la kushangaza kwamba simu yangu ilinyakuliwa na hadi leo sijawahi kuipta licha ya bunge kuwa na kamera za siri na zilinakili kila kitu,” akasema. Alisema kwamba alilazimika kununua simu nyingine ndogo ili kurejea katika mtandao wa mawasiliano. Bi Chege aliteta kuwa waliomshambulia hadi kumuumiza mkono, kando na kumwibia simu ni wabunge wanaojulikana vyema. Katika purukshani hiyo, Spika wa bunge Bw Moses Wetang’ula aliwafurusha nje Bi Chege, Bi Millie Odhiambo, Bi Rosa Buyu na Tom Kajwang’ kwa kipindi cha wiki mbili. Nao Bi Fatuma Munyanzi na Bi Catherine Omanyo walipigwa marufuku ya siku tano, huku Bi Joyce Kamene akifurushwa kwa vikao viwili. Bi Chege alidai kuwa simu na majeraha yake wa kulaumiwa ni hao waliomshambulia. [email protected]   You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  